Tiesas (sestā palāta) 2025. gada 1. augusta spriedums – Komisija/Īrija (Darba un privātās dzīves līdzsvara direktīva)
(Lieta C-69/24) 1
(Valsts pienākumu neizpilde – LESD 258. pants – Vecāku un aprūpētāju darba un privātās dzīves līdzsvars – Direktīva (ES) 2019/1158 – 20. panta 1. punkts – Netransponēšana un transponēšanas pasākumu nepaziņošana – LESD 260. panta 3. punkts – Lūgums piespriest naudas sodu – Soda apmēra noteikšanas kritēriji)
Tiesvedības valoda – angļu
Lietas dalībnieki
Prasītāja: Eiropas Komisija (pārstāves: J. Norris un E. Schmidt)
Atbildētāja: Īrija (pārstāvji: M. Browne, Chief State Solicitor, S. Finnegan un A. Joyce, kam palīdz C. Toland, SC, un S. Brittain, BL)
Rezolutīvā daļa
Līdz Eiropas Komisijas argumentētajā atzinumā noteiktā termiņa beigām nepieņemdama normatīvos un administratīvos aktus, kas nepieciešamai, lai izpildītu Eiropas Parlamenta un Padomes Direktīvu (ES) 2019/1158 (2019. gada 20. jūnijs) par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES, un līdz ar to nepaziņodama šos aktus Komisijai, Īrija nav izpildījusi Direktīvas 2019/1158 20. panta 1. punktā paredzētos pienākumus.
Īrija maksā Eiropas Komisijai naudas sodu 1 540 000 EUR apmērā.
Īrija sedz savus, kā arī atlīdzina Eiropas Komisijas tiesāšanās izdevumus.
____________
1     OV C, C/2024/2143.